FiraTerraga és un dels cinc projectes que participa en el programa CASA (Circus Arts and Street Arts Circuits), enfocat a l'intercanvi internacional d'experiències de circ i arts de carrer.
Aquest projecte té la intenció de contribuir a la formació dels professionals del circ contemporani i de la creació a l'espai públic en el treball i la cooperació transnacionals.
Està finançat a través del programa Europa Creativa i, entre altres, durà a terme cinc estades durant l'any en cinc països diferents (Suècia, Bèlgica, Finlàndia, Catalunya i República Txeca) per explorar la realitat cultural a nivell local.
La convocatòria està oberta a professionals en actiu (2 anys mínim) del sector de les arts de carrer o el circ (artistes, productors, programadors, gestors, periodistes...), amb un interès específic en audiències i/o desenvolupament de màrqueting.
L'Institut Català de les Empreses Culturals (ICEC) participa en el projecte Forum Jazz en Rhône-Alpes, liderat per la Plataforma JAZZ(S)RA amb el suport financer del Programa Marc Erasmus +.
Aquest projecte, on s'inclouen més de 30 concerts a part d'exposicions, conferències públiques i trobades amb altres xarxes de la música moderna, ha estat concebut per posar en comú la creativitat de les regions europees de Roine-Alps, Catalunya, Baden Württemberg i Llombardia focalitzant-se majoritàriament en l'audiència juvenil.
La primera edició va tenir lloc entre el 14 i el 18 d'octubre de 2015 i amb una gran afluència de públic.
L'Institut Català de les Empreses Culturals (ICEC) és membre del projecte musical European Talent Exchange Programme (ETEP), l'objectiu del qual és facilitar la circulació del repertori, artistes i produccions a Europa i fomentar que la indústria de la música europea i els mitjans de comunicació treballin junts per promoure actuacions i repertoris europeus no nacionals.
El projecte, finançat pel programa Europa Creativa Cultura, ha obtingut una subvenció de 500.000€.
El projecte TV-RING, que va començar al setembre del 2013, està cofinançat mitjançant el programa CIP ICT PSP, liderat per la Fundació i2CAT (Centre de recerca en tecnologies d'Internet de Catalunya), i també hi participen TV3 i l'empresa Cellnex Telecom.
Al llarg dels dotze mesos de pilot del projecte, s'ha dut a terme un conjunt de set proves en directe i en diferit, que han ofert serveis multicàmera sobre continguts molt diversos: programes musicals, partits de futbol i especials informatius.
Les activitats realitzades amb la col·laboració dels usuaris d'aquest municipi han permès progressar en el desenvolupament de les aplicacions, les infraestructures de xarxa i les tecnologies HbbTV, de manera que, aviat, serà possible oferir serveis multicàmera innovadors per a la totalitat dels usuaris de la Televisió Híbrida.
El projecte està liderat per la investigadora del Grup de Recerca Transmèdia de la UAB, i compta amb la participació de l'Antwerpen University, la Queen's University Belfast i la Universitat de Viena, així com de les empreses de món escènic Trànsit Barcelona i NT de Gant, del Departament de Cultura de la Generalitat de Catalunya, de la delegació de Cultura del govern de Flandes i de l'Agència Europea de Certificació de Qualificació ECQA.
Entre les accions del projecte, està previst l'estudi de les necessitats actuals i emergents del sector de les arts escèniques en matèria d'accessibilitat; la definició del perfil professional -coneixements, competències i habilitats-; el disseny d'activitats d'aprenentatge innovadores en diferents nivells de formació; el desenvolupament d'estratègies per implementar polítiques d'accessibilitat en col·laboració amb les administracions regionals i locals i la creació i disseny d'un curs gratuït en línia sobre la matèria.
Tres entitats catalanes (Club Natació Banyoles, INEF de Catalunya i Ajuntament de Sant Cugat del Vallès) rebran ajuts econòmics de la Comissió Europea per portar a terme sengles projectes en el marc del programa Erasmus+ Sport, el programa comunitari d'educació, formació, joventut i esport que pretén augmentar les capacitats i l'ocupabilitat dels alumnes, així com modernitzar l'educació, la formació i el treball juvenil.
El projecte català BeLearning, finançat amb el programa Lifelong Learning, desenvolupa una metodologia d'aprenentatge combinant tic i mitjans tradicionals (com presentacions i tallers, entre d'altres).
L'objectiu del projecte, executat entre 2013 i 2015, és poder expandir la metodologia a altres països europeus per tal de millorar les oportunitats d'ocupabilitat d'estudiants en l'àmbit de la indústria creativa i cultural.
Dos projectes catalans, Futurbox Project S.L. i Sajalín editores, S.L. han rebut ajut del programa Europa Creativa, en concret de la convocatòria de suport als projectes de traducció literària.
Els principals objectius de l'ajut als projectes de traducció literària són donar suport a la diversitat cultural i lingüística, i promoure la circulació de les obres literàries d'elevada qualitat, així com millorar-ne l'accés i arribar a nous públics.
La productora catalana Media 3.14 és l'única empresa de l'estat espanyol que ha rebut ajut de la convocatòria Europa Creativa MEDIA de suport al desenvolupament de projectes, amb una quantitat de 88.000€.
L'objectiu d'aquesta convocatòria és augmentar la capacitat dels operadors audiovisuals per a desenvolupar obres audiovisuals europees amb potencial per a circular dins de la Unió Europea i més enllà, i facilitar les coproduccions europees i internacionals, incloent-hi amb cadenes de televisió.
El projecte Ultraorbism del creador Marcel·lí Antúnez ha estat un dels guanyadors del 19th Japan Media Arts Festival en la categoria d'Art.
El projecte ha comptat amb el suport del Departament de Cultura i s'ha dut a terme en el marc del projecte europeu SPECIFI, en què diferents partners han explorat com la tecnologia i la fibra òptica poden innovar en la creació i el turisme cultural.
Ultraorbism és una acció interactiva distribuïda entre dos espais connectats amb xarxa a dues ciutats, Barcelona i Falmouth (Regne Unit).
En ambdós casos es tracta d'un espai diàfan que té com a teló de fons una gran pantalla principal situada al centre i una altra subsidiària: la pantalla principal funciona com a lloc central del relat en què es mostren les conseqüències dels diferents processos interactius realitzats pels actuants d'ambdues seus; a la pantalla secundària es mostren els detalls d'aquestes interaccions, que permet explicar al públic com es produeix la interactivitat.
El premi està organitzat per l'Agency for Cultural Affairs del Govern del Japó, que ha fet públic el nom dels guardonats avui.
L'entrega del premi, a la qual hi ha anirà el propi artista i un representant del Departament de Cultura, tindrà lloc el 2 de febrer de 2016 al J apó.
L'objectiu d'aquest projecte, coordinat per Acció i finançat pel fons CIP (COSME), és donar suport a la internacionalització de les empreses esportives fora de la Unió Europea, especialment les pime, utilitzant els clústers com a eina.
Com a resultat, el projecte permet configurar i provar una metodologia específica per a internacionalitzar les empreses que comparteixen els mateixos reptes i per aplanar el camí per desenvolupar una estratègia d'internacionalització conjunta.